poikkeamien ilmoittamisesta, analysoinnista ja seurannasta siviili-ilmailun alalla, Euroopan parlamentin ja neuvoston asetuksen (EU) N:o 996/2010 muuttamisesta sekä Euroopan parlamentin ja neuvoston direktiivin 2003/42/EY, komission asetusten (EY) N:o 1321/2007 ja (EY) N:o 1330/2007 kumoamisesta 3 päivänä huhtikuuta 2014 annetulla Euroopan parlamentin ja neuvoston asetuksella (EU) 376/2014 siirretystä säädösvallasta

1.JOHDANTO

Asetuksen (EU) N:o 376/2014 tavoitteena on parantaa ilmailun turvallisuutta varmistamalla asiaankuuluvien siviili-ilmailun turvallisuustietojen ilmoittaminen, kerääminen, tallentaminen, suojaaminen, vaihtaminen, jakaminen ja analysointi. Poikkeamien ilmoittamisen ainoana tarkoituksena on ehkäistä onnettomuuksia ja vaaratilanteita.

Asetuksen 7 artiklan 6 kohdassa säädetään, että komissiolle siirretään 18 artiklan mukaisesti valta antaa delegoituja säädöksiä yhteisen eurooppalaisen riskiluokitusjärjestelmän (ERCS) määrittelemiseksi.

Lisäksi asetuksen 17 artiklassa säädetään, että komissiolle siirretään valta antaa delegoituja säädöksiä 18 artiklan mukaisesti:

a) liitteessä I olevan poikkeamailmoitusten pakollisten tietokenttien luettelon päivittämiseksi asetuksen soveltamisesta saatujen kokemusten perusteella, jos muutokset osoittautuvat tarpeellisiksi ilmailun turvallisuuden parantamiseksi;

b) liitteessä III olevan eurooppalaisen keskusrekisterin tietopyyntölomakkeen päivittämiseksi saatujen kokemusten ja uusien tilanteiden huomioon ottamiseksi;

c) minkä tahansa liitteen mukauttamiseksi Eccairs-ohjelmiston ja ADREP-luokituksen sekä unionin hyväksymien säädösten ja kansainvälisten sopimusten mukaisiksi.

Tässä yhteydessä asetuksen 18 artiklan 2 kohdassa säädetään, että komissio laatii Euroopan parlamentille ja neuvostolle kertomuksen sille siirretystä säädösvallasta.

2.VALTA ANTAA DELEGOITUJA SÄÄDÖKSIÄ

Eurooppalainen riskiluokitusjärjestelmä (ERCS)

Vaikka asetuksen 7 artiklan 6 kohta sellaisenaan muodostaa oikeusperustan ERCS:n määrittelevälle delegoidulle säädökselle, on tärkeää muistaa myös saman artiklan 5 ja 7 kohdat.

Ennen kuin ERCS:n määrittelevä delegoitu säädös hyväksytään 7 artiklan 6 kohdan mukaisesti, ERCS on kehitettävä saman artiklan 5 kohdan mukaisesti. Lisäksi ERCS, kuten se on määritelty delegoidussa säädöksessä, on pantava täytäntöön 7 artiklan 7 kohdan mukaisesti annetussa täytäntöönpanosäädöksessä vahvistettujen järjestelyjen mukaisesti. Toisin sanoen ERCS:n täytäntöönpano tapahtuu useissa peräkkäisissä mutta toisiinsa läheisesti liittyvissä vaiheissa.

ERCS:n kehittäminen saatiin päätökseen 15. toukokuuta 2017 7 artiklan 5 kohdassa asetetun tavoitepäivämäärän mukaisesti.

Seuraava työvaihe ERCS:n määrittelevän delegoidun säädöksen antamiseksi on aloitettu, mutta sitä ei ole vielä saatu päätökseen. Komissio katsoi, että yhtenäisen säännöstön saavuttamisen ja järjestelmän onnistuneen täytäntöönpanon kannalta 6 kohdan mukainen delegoitu säädös olisi suotavaa laatia yhdessä 7 kohdassa tarkoitettujen täytäntöönpanosäädösten kanssa ja hyväksyä ne samanaikaisesti.

Näin ollen asetuksen (EU) N:o 376/2014 7 artiklan 6 kohdan mukaista siirrettyä säädösvaltaa ei ole vielä käytetty.

Liitteiden muuttaminen

Asetuksen 17 artiklassa siirretään komissiolle valta antaa tarvittaessa delegoituja säädöksiä asetuksen liitteiden muuttamiseksi. Vaikka saatujen kokemusten ja asetuksen täytäntöönpanoon liittyvän viimeaikaisen kehityksen perusteella on odotettavissa, että tällaisia muutoksia tarvitaan tulevaisuudessa, toistaiseksi on katsottu, että liitteiden tähänastinen sisältö on nykymuodossaan yhä tarkoituksenmukainen.

Näin ollen valtaa antaa delegoituja säädöksiä liitteiden muuttamiseksi ei ole tähän mennessä käytetty.

3.PÄÄTELMÄT